b"\n_START_ARTICLE_\nMagnus Jensen\n_START_SECTION_\nTidlig karriere\n_START_PARAGRAPH_\nMagnus er s\xc3\xb8n af tidligere h\xc3\xa5ndboldspiller Tom Jensen, der tidligere har spillet for bl.a. Viborg HK og Kolding IF. Derfor blev der ogs\xc3\xa5 lagt v\xc3\xa6gt p\xc3\xa5 h\xc3\xa5ndbolden i Magnus' barndom, men valget faldt alligevel p\xc3\xa5 fodbolden. Her var den daglige gang i den lokale klub L\xc3\xb8gstrup GF, indtil han blev rekrutteret til Viborg FFs talentafdeling FK Viborg som 12-\xc3\xa5rig.\n_START_SECTION_\nSkive IK\n_START_PARAGRAPH_\nEfter Magnus i sin sidste s\xc3\xa6son som U19-spiller var med til at vinde divisionen, valgte Viborg FF dog ikke at skrive en fuldtidskontrakt med ham. Dette reagerede Skive IK dog hurtigt p\xc3\xa5 og offentliggjorde 22. Juli 2016 at man havde skrevet under p\xc3\xa5 en kontrakt med Magnus for den kommende s\xc3\xa6son. Efter en start p\xc3\xa5 s\xc3\xa6sonen der i h\xc3\xb8j grad var pr\xc3\xa6get af skader fik Magnus for alvor bidt sig fast i l\xc3\xb8bet af s\xc3\xa6sonen. Det er b\xc3\xa5de blevet til nogle starter samt en del indhop hvori han ogs\xc3\xa5 fik en matchvinder rolle i kampen mod N\xc3\xa6stved"